

**-**

**เผยแพร่ : 25 มิถุนายน 2567**

**รายงานผลระบบเตือนภัยเศรษฐกิจอุตสาหกรรมของไทย**

**The Early Warning System of Industrial Economics (EWS-IE)**

**ระบบเตือนภัยเศรษฐกิจอุตสาหกรรมของไทย**

**เดือนมิถุนายน 2567 “ส่งสัญญาณชะลอตัว”**

**คาดการณ์เฉลี่ย 2 เดือนข้างหน้า “ส่งสัญญาณฟื้นตัวระยะสั้น”**

**คาดการณ์เฉลี่ย 4-6 เดือนข้างหน้า “ส่งสัญญาณเฝ้าระวัง”**

**ประเด็นสำคัญ : เดือนมิถุนายน 2567**

* + **เศรษฐกิจอุตสาหกรรมของไทยในเดือนนี้ส่งสัญญาณชะลอตัว
	จากปัจจัยทั้งภายในประเทศที่เริ่มส่งสัญญาณชะลอตัวในบางปัจจัย**
	+ **ปัจจัยภายในประเทศส่งสัญญาณชะลอตัว จากความเชื่อมั่นภาคอุตสาหกรรมที่ลดลง อย่างไรก็ตามการลงทุนภาคเอกชนและความเชื่อมั่นภาคธุรกิจยังคงปรับเพิ่มขึ้น**
	+ **ปัจจัยต่างประเทศส่งสัญญาณฟื้นตัวระยะสั้น ภาคการผลิตของสหภาพยุโรปและญี่ปุ่นมีแนวโน้มฟื้นตัวได้ในอนาคต ส่วนเศรษฐกิจสหรัฐอเมริกายังเติบโตได้ แต่ภาคธุรกิจเริ่มกังวลถึงการชะลอตัวลง**

**ระดับสัญญาณเตือนภัยขององค์ประกอบหลัก เดือนมิถุนายน 2567**

 **INV\_TH IMV\_TH BSI\_TH\_3E TISI\_3E**

 **IPI\_EU PMI\_JP CLI\_US BCI\_USA**

 **INV\_TH IMV\_TH BSI\_TH\_3E TISI\_3E**

 **IPI\_EU PMI\_JP CLI\_US BCI\_USA**

**ระดับสัญญาณเตือนภัยขององค์ประกอบหลัก 2 เดือนข้างหน้า**

 **คาดการณ์ 2 เดือนข้างหน้า (ก.ค.-ส.ค.67) “ส่งสัญญาณฟื้นตัวระยะสั้น”** เนื่องจากปัจจัยในประเทศมีแนวโน้มฟื้นตัวจากความเชื่อมั่นทางธุรกิจที่ยังเพิ่มขึ้น สำหรับปัจจัยต่างประเทศมีแนวโน้มฟื้นตัวของภาคการผลิตของญี่ปุ่นตามความเชื่อมั่นของภาคธุรกิจที่ยังคงเป็นบวก ในขณะที่สหรัฐอเมริกา
คาดว่ายังเติบโตได้ ตามการขยายตัวในภาคการผลิต อย่างไรก็ตามอัตราดอกเบี้ยนโยบายที่ยังไม่ปรับลดลง อาจกดดันต่อความเชื่อมั่นของภาคธุรกิจต่อไป

 **คาดการณ์ 4-6 เดือนข้างหน้า (ก.ย.-พ.ย.67) “ส่งสัญญาณเฝ้าระวัง”** เนื่องจากปัจจัยในประเทศที่เริ่มส่งสัญญาณชะลอตัวลงจากปัจจุบัน จาก
ความเชื่อมั่นภาคอุตสาหกรรมที่ปรับลดลง ตามความกังวลถึงปัญหาหนี้ครัวเรือนสูง การขึ้นค่าแรง และราคาน้ำมันที่เพิ่มขึ้น ที่อาจกดดันการบริโภคภายในประเทศให้ชะลอตัว ในขณะที่ปัจจัยต่างประเทศมีแนวโน้มเติบโตได้จากปัจจุบัน โดยเฉพาะภาคการผลิตของญี่ปุ่นที่คาดว่าจะเข้าสู่ภาวะฟื้นตัวได้ต่อเนื่อง

**ระดับสัญญาณเตือนภัยองค์ประกอบหลัก ปัจจัยภายในประเทศ :** ***“ส่งสัญญาณชะลอตัว”***

* **ดัชนีการลงทุนภาคเอกชนของไทย (INV\_TH) : “ส่งสัญญาณปกติเบื้องต้น”** ตามการลงทุนด้านเครื่องจักรและอุปกรณ์ รวมทั้งยอดจดทะเบียนรถยนต์เชิงพาณิชย์เพิ่มขึ้น นอกจากนี้การลงทุนหมวดก่อสร้างปรับเพิ่มขึ้นตามยอดจำหน่ายวัสดุก่อสร้างและพื้นที่ได้รับอนุญาตก่อสร้าง โดยเฉพาะพื้นที่เพื่อการอุตสาหกรรม โรงงาน และเพื่อที่อยู่อาศัย อย่างไรก็ตามการนำเข้าสินค้าทุนปรับลดลงเล็กน้อย จากหมวดคอมพิวเตอร์และอุปกรณ์ต่อพ่วง
* **ดัชนีปริมาณสินค้านำเข้าของไทย (IMV\_TH) : “ส่งสัญญาณเฝ้าระวังเพิ่มขึ้น”** ค่าดัชนีปรับหดตัวจากเดือนก่อน โดยสินค้าวัตถุดิบปรับลดลงในส่วนของน้ำมันดิบ ก๊าซธรรมชาติ ชิ้นส่วนอิเล็กทรอนิกส์ เคมีภัณฑ์และปิโตรเคมี อย่างไรก็ตาม การนำเข้าสินค้าอุปโภคบริโภคเพิ่มขึ้นเล็กน้อยจากหมวดเครื่องใช้ไฟฟ้า
* **ดัชนีความเชื่อมั่นทางธุรกิจของไทย 3 เดือนข้างหน้า (BSI\_TH\_3E) : “ส่งสัญญาณฟื้นตัวระยะสั้น”** ค่าดัชนีขยายตัวจากเดือนก่อนเล็กน้อย โดย
ความเชื่อมั่นธุรกิจ ทั้งในภาคการผลิตและภาคที่มิใช่การผลิตทรงตัวในระดับใกล้เคียงเดิม โดยหมวดโรงแรมและร้านอาหารมีความเชื่อมั่นด้านปริมาณให้บริการและผลประกอบการเพิ่มขึ้น ทั้งนี้ ในหมวดอสังหาริมทรัพย์มีความเชื่อมั่นลดลง จากความกังวลภาวะเศรษฐกิจและปัญหาหนี้ครัวเรือน
* **ดัชนีความเชื่อมั่นภาคอุตสาหกรรมของไทย 3 เดือนข้างหน้า (TISI\_3E) : “ส่งสัญญาณเฝ้าระวังเพิ่มขึ้น”** ค่าดัชนีปรับหดตัวจากเดือนก่อน จากปัจจัยเสี่ยงของปัญหาภัยแล้งที่จะกระทบต่อสินค้าเกษตร อย่างไรก็ตาม มาตรการยกเว้นวีซ่าในหลายประเทศ คาดว่าจะช่วยกระตุ้นการท่องเที่ยวและเศรษฐกิจได้

**ระดับสัญญาณเตือนภัยขององค์ประกอบหลัก ปัจจัยต่างประเทศ : *“ส่งสัญญาณฟื้นตัวระยะสั้น”***

* **ดัชนีผลผลิตอุตสาหกรรมของสหภาพยุโรป (IPI\_EU) : “ส่งสัญญาณเฝ้าระวัง”** ดัชนีหดตัวจากเดือนก่อนเล็กน้อย ตามการผลิตใน สเปน อิตาลี นอร์เวย์ และสวีเดน ที่หดตัว อย่างไรก็ตาม การปรับลดอัตราดอกเบี้ยและแรงกดดันด้านเงินเฟ้อที่ปรับลดลง อาจช่วยกระตุ้นการบริโภคในระยะข้างหน้าได้
* **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) : “ส่งสัญญาณเฝ้าระวังลดลง”** ดัชนีขยายตัวจากเดือนก่อน และอยู่เหนือระดับ 50 ครั้งแรกในรอบ 1 ปี จากการจ้างงานขยายตัวตามภาระงานที่มีอยู่ รวมทั้งผลผลิตและคำสั่งซื้อใหม่ที่อยู่ในระดับเดิม อย่างไรก็ตาม คำสั่งซื้อจากต่างประเทศยังคงหดตัว รวมทั้ง ต้นทุนการผลิตยังคงเพิ่มขึ้นตามค่าแรง วัตถุดิบ และค่าขนส่ง ส่งผลให้ผู้ผลิตต้องปรับราคาขายเพิ่มขึ้น แม้ต้องเผชิญการแข่งขันสูง
* **ดัชนีชี้นำเศรษฐกิจประเทศสหรัฐอเมริกา (CLI\_US) : “ส่งสัญญาณปกติเบื้องต้น”** ค่าดัชนีปรับเพิ่มขึ้นเล็กน้อยจากเดือนก่อน โดยภาคการผลิตยังคงขยายตัวได้จากคำสั่งซื้อใหม่ที่ปรับตัวเพิ่มขึ้นทั้งจากภายในและภายนอกประเทศ รวมทั้งการจ้างงานนอกภาคการเกษตรที่ปรับตัวเพิ่มขึ้น
* **ดัชนีความเชื่อมั่นทางธุรกิจสหรัฐอเมริกา (BCI\_US) : “ส่งสัญญาณปกติเบื้องต้น”** ค่าดัชนีทรงตัวในระดับใกล้เคียงกับเดือนก่อน แต่ยังคงอยู่ในระดับต่ำกว่า 100 สะท้อนถึงความกังวลของภาคธุรกิจต่อเศรษฐกิจในระยะข้างหน้าที่อาจชะลอตัวลง จากอัตราดอกเบี้ยนโยบายที่ยังคงอยู่ในระดับสูง



**ที่มาของข้อมูล**

1. **INV\_TH** หมายถึง ดัชนีการลงทุนภาคเอกชน (ธปท.)
2. **IMV\_TH** หมายถึง ดัชนีปริมาณสินค้านำเข้า (ธปท.)
3. **BSI\_TH\_3E** หมายถึง ดัชนีความเชื่อมั่นทางธุรกิจของไทย (3 เดือนข้างหน้า) (ธปท.)
4. **TISI\_TH\_3E** หมายถึง ดัชนีความเชื่อมั่นภาคอุตสาหกรรมของไทย (3 เดือนข้างหน้า) (สภาอุตสาหกรรมแห่งประเทศไทย)
5. **PMI\_JP** หมายถึง ดัชนีผู้จัดการฝ่ายจัดซื้อภาคอุตสาหกรรมญี่ปุ่น (IHS Markit)
6. **IPI\_EU** หมายถึง ดัชนีผลผลิตอุตสาหกรรมของยูโรโซน (OECD)
7. **CLI\_US** หมายถึง ดัชนีชี้นำเศรษฐกิจของสหรัฐอเมริกา (OECD)
8. **BCI\_US** หมายถึง ดัชนีความเชื่อมั่นทางธุรกิจของสหรัฐอเมริกา (OECD)

**วิธีการคำนวณ**

ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ในการคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (ฉบับนี้ใช้ข้อมูลเดือน
เมษายน - พฤษภาคม 2567)

**รายงานผลระบบเตือนภัยเศรษฐกิจอุตสาหกรรมของไทย (The Early Warning System Industrial Economics: EWS-IE)**

**การอ่านค่าระดับส่งสัญญาณเตือนภัยฯ มี 5 ระดับ ได้แก่**

* **สัญญาณไฟสีเขียว หมายถึง** ส่งสัญญาณปกติ
* **สัญญาณไฟสีเขียวอ่อน หมายถึง** ส่งสัญญาณปกติเบื้องต้น
* **สัญญาณไฟสีเหลือง หมายถึง** ส่งสัญญาณเฝ้าระวัง
* **สัญญาณไฟสีแดงอ่อน หมายถึง** ส่งสัญญาณไม่ปกติเบื้องต้น
* **สัญญาณไฟสีแดง หมายถึง** ส่งสัญญาณไม่ปกติระยะรุนแรง

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่า 0 หมายถึง** เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
* **หากมีค่าใกล้เคียงหรือเท่ากับ 0 ในช่วงขาขึ้น หมายถึง** เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
* **หากมีค่าใกล้เคียงหรือเท่ากับ 0 ในช่วงขาลง หมายถึง** เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
* **หากมีค่าน้อยกว่า 0 แต่ไม่เกิน -1** เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต



**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680607**